८ अगस्त १९७० में साउथ हॉल में जगदीश कौशल और उनके साथियों द्वारा एक विशाल हिंदी सम्मेलन आयोजित किया गया जिसमें उस समय के भारतीय उच्चायुक्त श्री आपा. बी. पंत मुख्य अतिथि थे। इस समारोह को एक घटना के रूप में उन दिनों मुख्य धारा के टेलिविजन कार्यक्रम नया जीवन, नई ज़िंदगी पर कई बार प्रसारित किया गया। यह वह समय था जब एक बार फिर हिंदी-भाषा प्रेमियों की छोटी-छोटी संस्थाएँ बनने लगीं। कुछ एक संस्थाओं का आपस में थोड़ा बहुत जुड़ाव भी था किंतु अधिकांश संस्थाएँ दूरियों के कारण एक दूसरे से संबद्ध नहीं हो सकीं।